13. ΑΠΟΦΑΣΙΣ ΥΠΟΥΡΓΟΥ ΔΗΜΟΣΙΑΣ   ΤΑΞΕΩΣ Αριθ.2831/295/5  της 20/30 Μαρτ. 1967   (ΦΕΚ Β΄ 216) (Διόρθ. Ημαρτ. ΦΕΚ Β΄ 243 της 13 Απρ. 1967).  Περί καθορισμού του ποσοστού των κρατήσεων υπέρ του Κλάδου Υγείας Αστυν. Πόλεων.  Έχοντες υπ’ όψιν: α)τας διατάξεις των άρθρ. 5 και 7 του Ν.Δ. 4019/1959 «περί κυρώσεως της υπ’ αριθ. 1018/58 πράξεως του Υπουργικού Συμβουλίου, περί διακοπής της παρά τω Ι.Κ.Α. ασφαλίσεως των οικογενειών των αστυνομικών υπαλλήλων και συστάσεως Κλάδου Υγείας παρά τω Ε.Τ.Υ.Α.Π.», β)την υπ’ αριθ. 66 από 20.2.67 σύμφωνον γνώμην του Διοικητικού Συμβουλίου του Κλάδου Υγείας Αστυν. Πόλεων, περί καθορισμού των ποσοστών συμμετοχής ησφαλισμένων επί της δαπάνης δια την παρεχομένην αυτοίς υγειονομικήν περίθαλψιν και της μειώσεως των υπέρ του Κλάδου εισφορών των και γ)την υπ’ αριθ. 3793/14/1 από 7.3.67 πρότασιν του Αρχηγείου Αστυν. Πόλεων, αποφασίζομεν: Ι.Από 1.4.67 η καθοριζομένη υπό του άρθρ. 7 παρ. 1 εδάφ. α΄ και β΄ του Ν.Δ. 4019/1959 κράτησις υπέρ του Κλάδου Υγείας μειούται ως ακολούθως: α)Επί των αποδοχών, των λαμβανομένων υπ’ όψιν κατά τας κειμένας διατάξεις προς υπολογισμόν της συντάξεως των εν ενεργεία αστυνομικών και διοικητικών υπαλλήλων, αρμοδιότητος Αστυν. Πόλεων 1)των βαρυνομένων με την συντήρησιν οικογενείας από 2% εις 1% και 2)των μη βαρυνομένων με την συντήρησιν μέλους οικογενείας από 1% εις 0,50%. β)Επί της συντάξεως, των συνταξιούχων αστυνομικών και διοικητικών υπαλλήλων, αρμοδιότητος Αστυνομίας Πόλεων των βαρυνομένων με την συντήρησιν συζύγου από 2% εις 1%. ΙΙ.Οι περιορισμοί της συμμετοχής του Κλάδου, επί των δαπανών, οίτινες επεβλήθησαν, δυνάμει της υπ’ αριθ. 7422/295/5 από 8.7.63 αποφάσεως του επί των Εσωτερικών Υφυπουργού, ερειδομένης επί των διατάξεων της παρ. 2 του άρθρ. 5 του υπ’ αριθ. 4019 Ν.Δ/τος και της υπ’ αριθ. 1 από 14.6.63 απόφάσεως του Διοικητικού Συμβουλίου και οίτινες υπό του Κλάδου Υγείας, από 1.8.63, εφαρμόζονται, ισχύουν ως ακολούθως: Α΄.Δια τας δαπάνας φαρμακευτικής περιθάλψεως και ενεσιοθεραπείας: 1)Δια τα μέλη οικογενειών των μετόχων του Κλάδου Υγείας εν ενεργεία αστυνομικών και διοικητικών υπαλλήλων 10%, 2)δι’ αυτούς τούτους τους συνταξιούχους μετόχους του Κλάδου Υγείας και τας συζύγους αυτών 5%, 3)δια τα τέκνα, γονείς, προγόνους και αγάμους αδελφάς ή αδελφούς ηλικίας μέχρι 18 ετών, των συνταξιούχων μετόχων του Κλάδου Υγείας 50%. Τροποποίησιν του ανωτέρω στοιχ. Α΄ ως προς τας δαπάνας εξωνοσοκομειακής φαρμακευτικής περιθάλψεως από 1 Μαΐου 1968 βλ. εις την υπ’ αριθ. 5748/295/6/1968 αποφ. Υπ. Δημ. Τάξεως (κατωτ. αριθ. 16). Β΄.Δια τα μέλη των εν ενεργεία υπαλλήλων αστυνομικών και διοικητικών, ως και δι’ αυτούς τούτους τους συνταξιούχους και τας συζύγους αυτών, να καταβάλληται εκ μέρους των προστατών μελών του Κλάδου, συμμετοχή εκ 10% επί των δαπανών νοσηλείας τούτων εις Ιδιωτικάς Κλινικάς. Γ΄.Δι’ οδοντιατρικάς εν γένει δαπάνας θεραπευτικών και προσθετικών εργασιών να καταβάλληται συμμετοχή, εκ μέρους των προστατών μελών, κατά την ακόλουθον διάκρισιν: 1)Δια δαπάνας γιγνομένας εν Αθήναις και Πειραιεί 40%, 2)Δια δαπάνας γιγνομένας εν Πάτραις και Κερκύρα 30%, καθ’ όσον επί των δαπανών τούτων το Δημόσιον χορηγεί το 60% μόνον. Δ΄.Οι συνταξιούχοι αστυνομικοί και διοικητικοί, μέλη του Κλάδου να καταβάλλωσιν επιπλέον κράτησιν, της ήδη καταβαλλομένης τοιαύτης επί των συντάξεών των κατά την κατωτέρω διάκρισιν: 1)Εφ’ όσον προστατεύουσιν εν μέλος εκ των τριών κατηγοριών -τέκνα-προγονοί-άγαμοι αδελφοί ή αδελφαί και ηλικίας μέχρι 18 ετών, αδιακρίτως ποίας, θα καταβάλλωσιν 1% επί πλέον, 2)εφ’ όσον προστατεύουσι δύο μέλη και άνω εκ των ανωτέρω τριών κατηγοριών αδιακρίτως ποίας εκ τούτων, θα καταβάλλωσιν 1% επί πλέον, ήτοι 3% συνολικώς, 3)εφ’ όσον προστατεύουσι και γονείς, αδιακρίτως τον ένα ή αμφοτέρους, θα καταβάλλωσι δι’ αυτούς 1% επί πλέον, ήτοι συνολικώς 4%. Η παρούσα δημοσιευθήτω δια της Εφημερίδος της Κυβερνήσεως.   